Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Masese 2:1-22
2 Mwana na ngai, soki okoyamba maloba na ngai+ mpe okobomba mitindo na ngai malamumalamu epai na yo,+2 mpo na litoi na yo otyela bwanya likebi,+ mpo obalusa motema na yo epai ya bososoli;+3 lisusu, soki okobelela mpo na mayele+ mpe okobimisa mongongo na yo mpo na bososoli,+4 soki okobi koluka yango lokola palata,+ mpe okobi kolukaluka yango lokola biloko ya motuya oyo ebombani,+5 boye okokanga ntina ya kobanga+ Yehova, mpe okozwa boyebi ya Nzambe.+6 Mpo Yehova ye moko apesaka bwanya;+ boyebi ná bososoli eutaka na monɔkɔ na ye.+7 Mpe akobomba malamu mpenza bwanya mpo na bato ya kolongobana;+ azali nguba ya baoyo batambolaka kozanga mbeba,+8 na kobateláká banzela ya bosembo,+ mpe akokɛngɛla nzela ya bato na ye ya sembo.+9 Boye okokanga ntina ya boyengebene ná bosembo ná kolongobana, nzela mobimba ya oyo ezali malamu.+10 Ntango bwanya ekokɔta na motema na yo+ mpe boyebi ekokóma elɛngi na molimo na yo,+11 likoki ya kokanisa ekokɛngɛla yo,+ bososoli ekobatela yo,+12 mpo na kobikisa yo na nzela ya mabe,+ na moto oyo alobaka makambo ya kilikili,+13 na baoyo batikaka banzela ya kolongobana mpo na kotambola na banzela ya molili,+14 na baoyo basepelaka na kosala mabe,+ oyo bayokaka esengo na makambo ya kilikili ya mabe;+15 baoyo banzela na bango etɛngamá mpe oyo bazali na etamboli ya mbilingambilinga;+16 mpo na kobikisa yo na mwasi mopaya, na mwasi mopaya+ oyo akómisi maloba na ye sukali,+17 oyo azali kotika moninga ya motema ya bolenge na ye+ mpe oyo abosani kondimana ya Nzambe na ye.+18 Mpo ndako na ye ezali kozinda kino na liwa mpe banzela na ye kino epai ya baoyo bazangi makasi kati na liwa.+19 Moto moko te kati na baoyo bazali kosangisa na ye nzoto akozonga, bakomona mpe lisusu te banzela ya baoyo bazali na bomoi.+20 Ezali bongo mpo otambola na nzela ya bato malamu+ mpe mpo obatela banzela ya bayengebene.+21 Mpo bato ya kolongobana nde bakofanda na mabele,+ mpe bato oyo bazangi mbeba nde bakotikala na yango.+22 Kasi bato mabe bakolongolama na mabele;+ mpe bato ya bokosi bakopikolama wana.+
lin_Latn lin_Latn lin_Latn lin_Latn